Nog ‘n bietjie slaap, nog ‘n bietjie sluimer … | Maryke van Rensburg
← Ek hunker …	O die nostalgie! →
Nog ‘n bietjie slaap, nog ‘n bietjie sluimer …	Nog ‘n bietjie slaap, nog ‘n bietjie sluimer, nog ‘n bietjie handevou en bly lê, en daar oorval armoede jou soos ‘n rower, daar oorrompel die gebrek jou soos ‘n inbreker.
~ Die Bybel
– Salomo, Spreuke 6:10-11
Dis mos ‘n gewilde aanhaling vir ouers as die kinders bietjie laat wil slaap.
Soos julle weet sukkel ek geweldig om te slaap, maar ek het nou ‘n besluit geneem.
Dondergaand lê ek in die bed so om en by 11:00 en dis ‘n gedraai en gerol van ‘n ander wêreld. Eers is daar ‘n knop onder die knieg, dan ‘n vou in die laken onder die sy, dan lê sekere dele van die antomie ook nie lekker as ek op die maag draai nie, en die hakskene begin brand as ek op die rug draai … dan begin die ritueel weer van vooraf met dieselfde knoppe, voue en vreemde posisies. So teen twaalfuur besluit ek, TOT HIER TOE EN NIE VERDER NIE!
Ek skakel die lig aan en trek die skootrekenaar nader. Begin werk en voor ek my oë kan uitvee is dit drie-uur en ek is vaak. Die oë traan en ek gaap soos ‘n vis op droeë grond. Skakel die skootrekenaar en bedlampie af en word die volgende oggend eers weer wakker.
Vrydagaand weer dieselfde – die knoppe, draaie, ongemak – en toe gaan die spreekwoordelike lig vir my aan! Drie-uur is my slaaptyd! Dis die tyd wanneer ek aan die slaap raak sonder sukkel, sonder rondrol, sonder knoppe en voue wat my pla.
Dis toe ek vir myself sê … ek werk mos vir myself, ek het my eie ure, ek het nie ‘n baas wat verwag dat ek 8uur op kantoor moet wees nie, ek het nie kinders wat 7uur by die skool moet wees nie EN ek werk altyd laat so ek kry my werk in. Hoekom MOET ek 11uur gaan slaap? Daar is mos nie meer vir my ‘n MOET nie!
Saterdagaan het ons ‘n DVD dag gehad en my dierbare beste vriendin het laat eers huistoe gegaan. Maar ek het rustig nog TV gekyk tot die vaak my oorval het so teen 2:30. Het in die bed geklim en amper onmiddellik aan die slaap geraak.
Sondagaand dieselfde, eintlik het ek al 1:30 al vaak geraak en gaan slaap. Geen probleem.
So, van nou af, gaan ek slaap as die vaak my oorval, maak nie saak hoe vroeg of hoe laat nie … want ek HOEF nie ‘n sekere tyd in die bed te wees en ‘n sekere tyd weer wakker te word nie. My slaapprobleem is opgelos!
So van nou-af slaap ek wanneer ek wil … want ek kan. Nou moet Salomo net ophou om by my te spook! Ek dink hy moet sy hardwerkende miere vat en iemand anders gaan pla 🙂
 Posted in Uncategorized	8	Artikelnavigasie
8 comments on “Nog ‘n bietjie slaap, nog ‘n bietjie sluimer …”	Spokie sny spoor
April 7, 2015 @ 4:50 nm	Ja, daar is nie ‘n defnitiewe ‘moet’ tyd om te gaan slaap nie. Kry jy darm genoeg ure se slaap in op hierdie manier?
April 8, 2015 @ 1:50 vm	Ek slaap darem bietjie later tot so 9:00 🙂 So ek dink dit behoort genoeg te wees.
April 8, 2015 @ 5:47 vm	Ek vat die middel van die dag of as ek rerig moeg voel n “nanny nap” Ek is mos n Nanny so ek mag maar n uuiltjie knip as ek so voel. Noks jaag my ook nie. Geniet jou nuwe slaappatroon.
April 8, 2015 @ 3:07 nm	Dis lekker as niks mens jaag nie. Dit is wat ek die meeste geniet van om vir myself te werk.
April 10, 2015 @ 2:06 nm	Daardie versie van Salomo het vele kere al by my kom spook… ek hou mos nie van vroeg opstaan nie. Bly jou probleem is opgelos 🙂
April 10, 2015 @ 2:09 nm	Ek is gladnie ‘n oggend mens nie. Ek vat ook so ‘n uur voor ek al my ‘faculties’ ge ‘gather’ het. So ek antwoord nie eers my foon in daai uur nie, netnou dink die mense ek is gesuip 🙂
April 11, 2015 @ 8:05 nm	Ek neem dikwels ‘n power nap. Dit doen mens goed
April 12, 2015 @ 2:58 vm	Power Nap … maak dat ek nie slaap in die nag nie … maar partykeer, net partykeer gee ek in.